Fríggjadagin 10. juni var Rúna Sivertsen og skrivaði undir avtalu við“ Ein tími um árið” um stuðul. Tað var av allarbesta summarveðri henda dagin, so avtalan varð undirskrivað uttandura. ABC barnahjálp fekk 4.525 krónur í stuðli frá“ Ein tími um árið”, harav 2.357 krónur komu frá 4. og 5. flokki í Hvalvíkar skúla, les greinina niðanfyri. Koma fleiri tímalønir inn til“ Ein tími um árið”, fram til septembur í ár, fer peningurin til ABC barnahjálp, stendur í avtaluskjalinum. Í ár stuðlaði“ Ein tími um árið” tveimum verkætlanum, Rumenia verkætlanini hjá Tekniska skúla og seks børnum hjá ABC barnahjálp. Átakið“ Ein tími um árið” er eitt einastandandi genialt føroyskt stuðuls-átak, sum gongur út upp á at fáa fólk at lata eina tímaløn um árið til átakið. Tað er Ása Andreasen, til vinstru á myndini, mest kend frá felagnum Synergi, ið eigur hugskotið til átakið, sum hon vónar við tíðini fer at gerast heimsumfatandi. ABC barnahjálp takkar“ Ein tíma um árið” hjartaliga fyri gávuna.